18 ವಿರೋಧ ಪಕ್ಷಗಳು ಬಂದ್ ನಡೆಸಲು ಪ್ರಯತ್ನಿಸಿ ಸೋಲನುಭವಿಸಿದವು ಪಿಯೂಷ್ ಗೋಯಲ್ ನವದೆಹಲಿ: ದೆಹಲಿಯಲ್ಲಿ ರೈತರು ನಡೆಸುತ್ತಿರುವ ಪ್ರತಿಭಟನೆಯ ಕುರಿತು ಮಾತನಾಡಿದ ಕೇಂದ್ರ ಸಚಿವ ಪಿಯೂಷ್ ಗೋಯಲ್.. ಕೇಂದ್ರ ಸರ್ಕಾರ 24 ಗಂಟೆಯೂ ರೈತರ ಜೊತೆಗೆ ಮಾತುಕತೆಗೆ ಕೂರಲು ಸಿದ್ಧವಿದೆ. ಒಂದು ವೇಳೆ ಮಾವೋಯಿಸ್ಟ್ಗಳು, ನಕ್ಸಲರು ಈ ಪ್ರತಿಭಟನೆಯಿಂದ ಹೊರಗುಳಿದಲ್ಲಿ ದೇಶದ ಹಿತಕ್ಕಾಗಿ ಕಾನೂನಿದೆ ಎಂದು ರೈತರು ಖಂಡಿತ ಅರ್ಥೈಸಿಕೊಳ್ಳಲಿದ್ದಾರೆ. ಆನಂತರವೂ ರೈತರಿಗೆ ಅನುಮಾನಗಳಿದ್ದರೆ ನಾವು ಆಗಲೂ ಮಾತುಕತೆಗೆ ತಯಾರಿರಲಿದ್ದೇವೆ ಎಂದಿದ್ದಾರೆ. ಬಹುತೇಕ ರೈತರು ಕಾನೂನುಗಳಿಗೆ ಬೆಂಬಲ ನೀಡಿದ್ದಾರೆಂದು ನನಗೆ ನಂಬಿಕೆ ಇದೆ. ಕೆಲವರಿಗೆ ಇದರಲ್ಲಿ ಮೀಸಲಾತಿಗಳು ಬೇಕಿತ್ತು ಅದನ್ನು ನಾವು ಮಾತುಕತೆಯ ಮೂಲಕ ಬಗೆಹರಿಸಿದ್ದೇವೆ. ಒಂದು ವಿಚಾರವನ್ನು ಮುಂದಿಟ್ಟ ಮೇಲೆ ಅದರಿಂದ ಹಿಂದೆ ಸರಿದಾಗ ಅದಕ್ಕೆ ಪರಿಹಾರ ಸಿಕ್ಕ ಉದಾಹರಣೆಗಳೇ ಇಲ್ಲ. ಇದು ಚಳವಳಿ ಬೇರೊಂದು ಕೈ ಸೇರಿರುವುದನ್ನು ತೋರಿಸುತ್ತದೆ. ನಮಗೆ ರೈತರ ಮೇಲೆ ಸಂಪೂರ್ಣ ನಂಬಿಕೆ ಇದೆ. ಅವರು ಶಾಂತಿಪ್ರಿಯರು, ಅವರು ನಮ್ಮ ಅನ್ನದಾತರು. ನಾವು ಅವರನ್ನು ಗೌರವಿಸುತ್ತೇವೆ ಮತ್ತು ಅವರು ದೇಶದಾದ್ಯಂತ ಮಾವೋಯಿಸ್ಟ್ಗಳು ಮತ್ತು ನಕ್ಸಲರು ಇದರ ಮೇಲೆ ಪರಿಣಾಮ ಬೀರದಂತೆ ನೋಡಿಕೊಳ್ಳುತ್ತಾರೆಂಬ ವಿಶ್ವಾಸವಿದೆ. 18 ವಿರೋಧ ಪಕ್ಷಗಳು ಬಂದ್ ಮಾಡಲು ಪ್ರಯತ್ನಿಸಿ ವಿಫಲವಾಗಿವೆ, ರೈತರು ನಮ್ಮ ಜೊತೆಗೆ ಮಾತುಕತೆ ಮೂಲಕ ತಮ್ಮ ಸಮಸ್ಯೆಗಳಿಗೆ ಪರಿಹಾರ ಕಂಡುಕೊಳ್ಳುತ್ತಾರೆಂಬ ನಂಬಿಕೆ ಇದೆ. ಪ್ರಧಾನಿ ನರೇಂದ್ರ ಮೋದಿ ಸ್ವಾವಲಂಬಿ ದೇಶದ ನಿರ್ಮಿಸಲು, ರೈತರ ಆದಾಯವನ್ನು ದ್ವಿಗುಣಗೊಳಿಸಿ ಉದ್ಯೋಗಗಳನ್ನು ಸೃಷ್ಟಿಸಲು ಕೆಲಸ ಮಾಡುತ್ತಿದ್ದಾರೆ ಎಂದು ಪಿಯೂಷ್ ಗೋಯಲ್ ಹೇಳಿಕೆ ನೀಡಿದ್ದಾರೆ.